Diari Oficial de la Generalitat Valenciana


Sumari del DOGV 8161, del 02-11-2017 (2017/9736)

ACORD de 27 d'octubre de 2017, del Consell, pel qual s'autoritza una transferència de crèdits del capítol 4 al capítol 2 del programa 457.10, Foment de l'activitat esportiva, de la Conselleria d'Educació, Cultura, Investigació i Esport, per import de 100.000 euros. Expedient número 09.025/17-105.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8161

Data del DOGV
:   02-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9736


Data del document
:   27-10-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 d'octubre de 2017, del Consell, pel qual s'autoritza una transferència de crèdits del capítol 4 al capítol 2 del programa 457.10, Foment de l'activitat esportiva, de la Conselleria d'Educació, Cultura, Investigació i Esport, per import de 100.000 euros. Expedient número 09.025/17-105. [2017/9736]  
L'annex de transferències i subvencions corrents del programa 457.10, Foment de l'activitat esportiva, inclou la línia de subvenció de concessió directa S6408, «Goleta Tirant Primer. Federació de Vela de la Comunitat Valenciana», amb una dotació de 100.000 euros, destinada a col·laborar en el finançament de les despeses de manteniment i gestió de l'esmentada embarcació, l'ús de la qual havia estat autoritzat a la Federació de Vela de la Comunitat Valenciana per Resolució del sotssecretari de l'aleshores Conselleria d'Economia, Hisenda i Ocupació de data 24 de febrer de 2011 per un període de quatre anys i es va prorrogar en dos més per Resolució del director general de Patrimoni de la Conselleria d'Hisenda i Administració Pública de 24 de febrer de 2015.  
  
En haver finalitzat aquesta autorització el passat 24 de febrer, i manifestant la Federació de Vela la seua voluntat de no sol·licitar la pròrroga de l'ús, la Direcció General de Sector Públic i Model Econòmic, a sol·licitud de la Conselleria d'Educació, Investigació Cultura i Esport, ha resolt donar per extingida l'autorització d'ús, i autoritzar la gestió directa de la goleta Tirant Primer, per la Direcció General d'Esport, junt amb les Escoles de la Mar de la Generalitat. Com a conseqüència d'això i en ser ara aquesta última conselleria, l'encarregada de la conservació, manteniment i la realització d'activitats dirigides a ensenyament de la navegació a vela és procedent la supressió de la línia i transferir l'import de la seua dotació al capítol 2 del programa 457.10, Foment de l'activitat esportiva.  
A aquest efecte, i en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 27 d'octubre de 2017,  
  
  
ACORDA  
  
Primer  
Autoritzar una minoració de crèdit en l'aplicació 49.20.17.934.65.7 per import global de 100.000 euros, per la supressió de la línia de concessió directa S6408, d'acord amb el detall següent:  
  
Codi Denominació Dotació inicial Modificació Dotació actual  
S6408 Goleta Tirant Primer. Federació de Vela de la Comunitat Valenciana 100.000,00 € 100.000,00 0,00  
  
  
  
Segon  
Autoritzar un augment de crèdit en l'aplicació 60.86.56.760.52.5 per import de 100.000 euros.  
  
València, 27 d'octubre de 2017  
  
La consellera secretària,  
MÓNICA OLTRA JARQUE